钦定古今图书集成/明伦汇编/氏族典/第334卷 > 刘仲威
## 钦定古今图书集成/明伦汇编/氏族典/第334卷 > 刘仲威

按《陈书刘仲威传》，“仲威，南阳涅阳人也。祖虬，齐世以
博土征，不就。父之遴，荆州治中从事史。仲威颇涉文
史，梁承圣中为中书侍郎，萧庄伪署御史中丞，随庄
入齐，终于邺中。仲威从弟广德，亦好学。父之亨，梁南
郡太守。广德，承圣中以军功官至给事黄门侍郎、湘
东太守。荆州陷后，依于王琳。琳平，文帝以广德为王”
府限外记室参军，寻为湘州府司马，历乐山、豫章二
郡太守。光大中，假节、员外散骑常侍、云旗将军、河东
太守。太建元年，卒于郡。